Publication: Magyar Közlöny
Issue: MK-2000-56 (Year: 2000, Number: 56)
Era: 1990-2004
Section: a 17/2000. (VI. 9.) GM rendelethez
Paragraph Index: 301

2. megjegyzés: Amennyiben a létesítésre vonatkozó nemzeti szabályzatok lehetővé teszik, a 2.2 pontnak megfelelő villamos rendszerek megvalósítását, melyekre vonatkozóan a tanúsított gyújtószikramentes villamos gyártmányok, a tanúsított részben gyújtószikramentes villamos gyártmányok, illetve MSZ EN 50014 1.3 pontjának („Általános előírások”) megfelelő nem-tanúsított készülékek villamos paramétereinek ismerete, és az alkatrészek és összekötő huzalozás villamos és fizikai paramétereinek ismerete egyértelműen megengedi azt a következtetést, hogy fennmarad a gyújtószikramentes védelem, további tanúsítvány nélkül fel lehet szerelni. 2.2.4 Tartozék Olyan villamos gyártmány, amely csak gyújtószikramentes áramkörök csatlakoztatására és kapcsolására alkalmas részeket tartalmaz, és amelyek nem befolyásolják hátrányosan a rendszer gyújtószikramentes védelmét (mint pl. csatlakozó doboz, dugós csatlakozók, kapcsolók és hasonló egységek). 2.3 Gyújtószikramentes villamos rendszerek kategóriái 2.3.1 A gyújtószikramentes villamos rendszerek vagy azok részei két kategóriába, az „ia” vagy az „ib” kategóriába sorolandóak. Amennyiben nincs egyéb előírás, a jelen Melléklet előírásai vonatkoznak mindkét kategóriára. Megjegyzés: Gyújtószikramentes villamos rendszerek vagy azok részei tartozhatnak más kategóriába is mint az őket alkotó gyújtószikramentes vagy részben gyújtószikramentes gyártmányok. Hasonlóképpen, egy gyújtószikramentes villamos rendszer különböző részei különböző kategóriába is tartozhatnak. 2.3.2 „ia” kategória Gyújtószikramentes villamos rendszerek vagy azok részei az „ia” kategóriába tartoznak, ha megfelelnek az „ia” kategóriába tartozó gyújtószikramentes villamos gyártmányra vonatkozó előírásoknak (l. az MSZ EN 50020 szabvány 5.2 pontját), kivéve, ha a gyújtószikramentes villamos rendszert teljes egészében egy villamos gyártmánynak tekintjük. 2.3.3 „ib” kategória Gyújtószikramentes villamos rendszerek vagy azok részei az „ib” kategóriába tartoznak, ha megfelelnek az „ib” kategóriába tartozó villamos gyártmányra vonatkozó előírásoknak (l. az MSZ EN 50020 szabvány 5.3 pontját), kivéve azt az esetet, ha a gyújtószikramentes villamos rendszert teljes egészében egy villamos gyártmánynak tekintjük. 2.4 Összekötő huzalozás gyújtószikramentes villamos rendszerben 2.4.1 A gyújtószikramentes villamos rendszerre jellemző összekötő huzalozás villamos paramétereit és minden jellemzőjét, amennyiben azoktól függ a gyújtószikramentes védelem, az adott villamos rendszer tanúsítási dokumentumában kell rögzíteni. 2.4.2 Amennyiben a többerű kábel egynél több gyújtószikramentes áramkört tartalmaz, a kábelnek a következő előírásoknak kell megfelelnie: 2.4.2.1 A szigetelés radiális rétegvastagsága feleljen meg a vezető átmérőjének. Polietilén esetében a minimális radiális rétegvastagság 0,2 mm. 2000/56. szám 2.4.2.2 A kiszállítás előtt a gyártóműben a többerű kábeleket váltóáramú szigetelési szilárdsági vizsgálatnak kell alávetni a 2.4.2.2.1 vagy 2.4.2.2.2 pont szerint. Ezen vizsgálatok sikerét a kábel gyártójának megfelelőségi nyilatkozattal kell igazolnia. 2.4.2.2.1 Vagy minden eret a kábelbe szerelés előtt meg kell vizsgálni 3000 Veff feszültséggel (az összeszerelt kábel radiális szigetelési rétegvastagságának 2000-szeresével mm-ben): — először meg kell vizsgálni 500 Veff feszültség értékkel, melyet az összes kábelér és páncélzat vagy árnyékolás között kell alkalmazni, és — ezt követően meg kell vizsgálni 1000 Veff feszültség értékkel a kábelerek egyik felét tartalmazó köteg és az erek másik felét tartalmazó köteg közötti szigetelési szilárdságot. 2.4.2.2.2 Vagy az összeszerelt kábelt: — először meg kell vizsgálni 1000 Veff feszültség értékkel, melyet az elektromosan összekötött kábelerek és az elektromosan egyesített páncélzat vagy árnyékolás között kell alkalmazni, és — másodszor meg kell vizsgálni 2000 Veff feszültség értékkel, melyet egymás után kell alkalmazni a kábel minden egyes ere és azon köteg között, melyet az elektromosan egyesített összes többi ér képez. 2.4.2.3 A 2.4.2.2 pontban leírt vizsgálatokat a kábelkapacitás figyelembevételével, megfelelő teljesítményű transzformátorból nyert, 48...62 Hz-es, jó közelítéssel szinuszos váltakozó feszültséggel kell elvégezni. A kábeleken végzett vizsgálatok esetén a feszültséget egyenletesen kell növelni a specifikált értékig, min. 10 mp-ig és legalább 60 másodpercig fenn kell azt tartani. Ezeket a vizsgálatokat a kábel gyártója végzi. 2.4.3 A többeres kábel erei között nem kell figyelembe venni hibát, ha az alábbi két előírás valamelyike teljesül: 2.4.3.1 A kábel megfelel a 2.4.2 pontnak, és minden egyes gyújtószikramentes áramkört vezető anyagból készült árnyékolás vesz körül, amely legalább 60%-os árnyékolást biztosít. Megjegyzés: Az árnyékolásnak a földhöz vagy a vázszerkezethez való esetleges csatlakoztatását a létesítési szabályok tartalmazzák. 2.4.3.2 A kábel megfelel a 2.4.2 pontnak, hatékony védelemmel van ellátva károsodás ellen, és a kábelen belül mindegyik gyújtószikramentes áramkör csúcsfeszültsége, normál üzemben azonos, vagy kevesebb mint 60 V. 2.4.4 Amennyiben a többerű kábel megfelel a 2.4.2 pontnak, de nem felel meg a 2.4.3 pontnak, és csak gyújtószikramentes áramköröket tartalmaz, amelyek egy gyújtószikramentes villamos rendszer részeit képezik, max. négy ér között felléphető hibákat szabad figyelembe venni a 2.3.2 vagy a 2.3.3 pont követelményein túlmenően. 2.4.5 Amennyiben a többerű kábel megfelel a 2.4.2 pontnak, de nem felel meg a 2.4.3 pontnak, és olyan gyújtószikramentes áramköröket tartalmaz, amelyek különböző gyújtószikramentes villamos rendszerek részeit képezik, akkor a kábelben lévő minden gyújtószikramentes áramkör biztonsági tényezője legalább a 2.3.2 vagy 2.3.3 pont által megkövetelt érték négyszerese legyen. 2.4.6 Amennyiben a többerű kábel nem felel meg a 2.4.2 és 2.4.3 pontnak, figyelembe kell venni a kábel erei közti minden hibát, a 2.3.2 vagy a 2.3.3 pont alkalmazásán felül. 2.4.7 A gyújtószikramentes villamos rendszer tanúsítási dokumentumai határozzák meg egyértelműen a 2.4.3 és 2.4.6 pontból eredő alkalmazási feltételeket. 2.5 Gyújtószikramentes villamos rendszerekben használt tartozékok A tanúsítási dokumentumokban a gyújtószikramentes villamos rendszer részeiként felsorolt tartozékok a következőknek feleljenek meg: — az MSZ EN 50014 szabvány 7. és 8. pontja („Általános előírások”), — az MSZ EN 50020 szabvány 6. és 12.2 pontja („Gyújtószikramentes védelem” „i”). A megjelölés legalább a gyártó nevét vagy bejegyzett védjegyét tartalmazza. Megjegyzés: Nem-tanúsított tartozékok használata a létesítési előírásoknak van alávetve. 2.6 Típusvizsgálat A gyújtószikramentes villamos rendszerek típusvizsgálata az MSZ EN 50020 szabvány típusvizsgálati előírásait tartalmazó 10. pontja szerint történik („gyújtószikramentes védelem” „i”), de figyelembe kell venni a jelen Melléklet 4. pontját is. 2.7 Gyújtószikramentes villamos rendszerek megjelölése A tanúsított gyújtószikramentes villamos rendszereket az adott rendszer tanúsítványának címzettje jelöli meg, a villamos gyártmány legalább egy „stratégiai fontosságú” okmányán. A jelölésnek az MSZ EN 50014 szabvány 27.6 pontja szerinti minimális jelölést kell tartalmaznia („Általános előírások”), és a „SYST” betűket. A honvédelmi miniszter 13/2000. (VI. 9.) HM rendelete a honvédelmi üdültetésről szóló 11/1998. (VI. 11.) HM rendelet módosításáról

Source: https://magyarkozlony.hu/hivatalos-lapok/f70d14abaf29fd646e5021b19b0d160719ab9d56/dokumentumok/af7c0f8057b13e77e4621648f0d035a14cb08e89/letoltes